जी3 के दो वर्ज़न बाज़ार में उतारे गए हैं – 16 जीबी वाले मॉडल की क़ीमत 47,990 रुपए रखी गई है जबकि, 32 जीबी वाले मॉडल के लिए 50,990 रुपए चुकाने होंगे.एलजी ने इस फ़ोन पर बड़ा दांव लगाया है. इसकी लॉन्चिंग बॉलीवुड अभिनेता अमिताभ बच्चन से कराई गई है.कंपनी लिमिटेड एडिशन जी3 हैंडसेट भी निकालेगी जिसपर अमिताभ बच्चन के हस्ताक्षर होंगे.# डिसप्ले: जी3 में ट्रू-एचडी आईपीएस एलसीडी से लैस 5.5 इंच हाई-रेसोल्यूशन डिसप्ले है. जो कि बेहद क्रिस्प आउटपुट देता है.# कैमरा: फ़ोन का बैक कैमरा 13 मेगापिक्सल का है जिसमें लेज़र ऑटोफोक्स है, शार्प तस्वीरों के लिए. फ्रंट कैमरा दो मेगापिक्सल का है.# प्रोसेसर: जी3 में स्नैपड्रैगन 2.5 क्वाडकोर प्रोसेसर लगा है.# रैम और मेमोरी: 16जीबी के साथ दो जीबी रैम और 32 जीबी मॉडल में 3 जीबी रैम लगा है. साथ ही जी3 में 128 जीबी तक का माइक्रो एसडी कार्ड भी लगाया जा सकता है.# ऑपरेटिंग सिस्टम: जी3 किटकैट 4.4.2 पर चलता है. इसका यूज़र इंटरफेस साफ़-सुथरी और आसान कंप्यूटिंग के लिए कस्टमाइज़ किया गया है. कंपनी का दावा है इससे बैटरी की भी बचत होगी.# बैटरी और नेटवर्क: जी3 में वायरलेस चार्जिंग की सुविधा सहित 3000 एमएएच की बैटरी लगी है, जो साधारण यूज़ पर पूरे दिन आपका साथ दे सकती है. इसमें 4जी-एलटीई की सुविधा है.(बीबीसी हिंदी का एंड्रॉयड मोबाइल ऐप डाउनलोड करने के लिए 



क्लिक करें. आप हमसे 



फ़ेसबुक और 



ट्विटर पर भी जुड़ सकते हैं.)